smcproject/ml-wiki-sentences huggingface dataset:
സെലക്റ്റ് കമ്മിറ്റി തള്ളിയ നിർദ്ദേശങ്ങൾ പ്രഥമദൃഷ്ട്യാ കേസുണ്ടെന്ന് കണ്ടാൽ അപ്പോൾത്തന്നെ അന്വേഷണം നടത്താനുള്ള അധികാരം ലോക്പാലിന് വേണമെന്ന സെലക്ട് കമ്മിറ്റിയുടെ നിർദ്ദേശം ലോക്പാൽ റഫർചെയ്യുന്ന കേസ് അന്വേഷിക്കുന്ന സി.ബി.ഐ. ഉദ്യോഗസ്ഥരെ സ്ഥലം മാറ്റുന്നതിനുമുമ്പ് ലോക്പാലിന്റെ അനുവാദം വേണമെന്ന നിർദ്ദേശവും തള്ളി.
സെലക്റ്റ് കമ്മിറ്റി അംഗീകരിച്ച പ്രധാന നിർദ്ദേശങ്ങൾ ലോക്പാൽ നിയമം നിലവിൽവന്ന് ഒരു വർഷത്തിനകം സംസ്ഥാനങ്ങൾ ലോകായുക്തനിയമം പാസ്സാക്കണം.
ലോക്പാൽ അംഗമാകുന്നതിൽനിന്ന് ഏതെങ്കിലും ഏതെങ്കിലും രാഷ്ട്രീയപാർട്ടിയുടെ 'ഭാഗമായ' ആളെ എന്നാക്കി മാറ്റി.
ലോക്പാൽ സെലക്ഷൻ കമ്മിറ്റിയിലെ 'പ്രമുഖനായ ന്യായാധിപനെ' മറ്റു നാലംഗങ്ങൾ ചേർന്ന് നിർദ്ദേശിക്കണം കേന്ദ്രത്തിന്റെയോ സംസ്ഥാനത്തിന്റെയോ നിയമവിധേയമായി പ്രവർത്തിക്കുന്ന മതട്രസ്റ്റുകൾ, ചാരിറ്റബിൾ സൊസൈറ്റികൾ, എൻഡോവ്‌മെന്റുകൾ, സൊസൈറ്റീസ് രജിസ്‌ട്രേഷൻ ആക്ട് പ്രകാരമുള്ള സൊസൈറ്റികൾ തുടങ്ങിയവയെ ലോക്പാൽ പരിധിയിൽ നിന്നൊഴിവാക്കി.
പൊതുസേവകരുടെ പ്രോസിക്യൂഷന് അനുമതി നൽകാനുള്ള അധികാരം സർക്കാറിൽ നിന്നെടുത്ത് ലോക്പാലിന് നൽകണം ഡയറക്ടർ ഓഫ് പ്രോസിക്യൂഷനെ സി.വി.സി. നിയമിക്കണം അവലംബം പുറത്തേക്കുള്ള കണ്ണികൾ മലയാളം വാരിക Archived 2016-03-06 at the Wayback Machine .
2012 ജനുവരി 13
ലോക്കൽ ഏരിയ നെറ്റ്‌വർക്ക് ഇംഗ്ലീഷ് വിലാസം https://ml.wikipedia.org/wiki/LAN ഒരു PCI - LAN കാർഡ്
ലോക്കൽ ഏരിയ നെറ്റ്വർക്ക് (local area network) എന്നതിന്റെ ചുരുക്കരൂപമാണ് ലാൻ(LAN).
വീടുകൾ, കെട്ടിടങ്ങൾ, ചെറുകിട ഓഫീസുകൾ എന്നിവയിൽ കമ്പ്യൂട്ടറിന്റെ സഹായത്താൽ ഡാറ്റ കൈമാറ്റത്തിനുദ്ദേശിച്ച് സംവിധാനം ചെയ്യുന്ന ചെറിയ കമ്പ്യൂട്ടർ ശൃംഖലകളെയാണ്‌ ലാൻ എന്ന് വിളിക്കുന്നത്.
ഫയൽ, ഇന്റർനെറ്റ് , പ്രിന്റർ തുടങ്ങിയവ പങ്കുവെക്കാൻ ഇതിലൂടെ സാധിക്കുന്നു.
ഇഥർനെറ്റ് , വൈ-ഫൈ തുടങ്ങിയ സാങ്കേതികവിദ്യകൾ ഇതിനുവേണ്ടി കൂടുതലായി ഉപയോഗിക്കുന്നു .
കേബിളുകൾ (Ethernet cables), നെറ്റ്വർക്ക് അഡാപ്റ്ററുകൾ(Network Adapters), ഹബ്ബ്(Hubs) എന്നിവയുടെ ഉപയോഗം മൂലമാണ്‌ ഇത്തരം ശൃംഖലകൾ പ്രവർത്തിക്കുന്നത് .
സ്ഥാപനങ്ങളുടെ ഉപയോഗത്തിനനുസരിച്ചും സാങ്കേതികവിദ്യക്കനുസരിച്ചും ലാൻ 2 പേർസണൽ കം‌പ്യൂട്ടറുകളും പ്രിന്ററും  മാത്രമുള്ള ഡാറ്റ കൈമാറ്റത്തിനായോ അഥവാ കൂടുതൽ വ്യാപകമായി 
സ്ഥാപനത്തിലെ ദൃശ്യ, ശബ്ദ ഡാറ്റാ കൈമാറ്റത്തിനായോ ഉപയോഗിക്കുന്നു.
കുറച്ചു കിലോമീറ്ററുകൾ മാത്രമാണ് ഇതിന്റെ വലിപ്പം.
റിസോഴ്സുകളെ പേഴ്സണൽ കം‌പ്യൂട്ടറുകൾക്കിടയിലോ പ്രവൃത്തി സ്റ്റേഷനുകൾക്കിടയിലോ പങ്കുവെക്കുക എന്ന രീതിയിലാണ് ലാൻ രൂപകല്പന ചെയ്യുന്നത്.
റിസൊഴ്സുകൾ പ്രിന്റർ പോലുള്ള ഹാർഡ്‌വെയറോ പ്രോഗ്രാമുകൾ പോലുള്ള സോഫ്റ്റ്വെയറോ ആകാം.
വലിപ്പത്തിൽ മാത്രമല്ല,റ്റോപോളജിയേയും സം‌പ്രേഷണമാദ്ധ്യമങ്ങളെ അടിസ്ഥാനമാക്കിയാലും മറ്റു നെറ്റ്‌വർക്കുകളിൽ നിന്നും ലാൻ വ്യത്യസ്തമാണ്.
ഒരു തരത്തിലുള്ള സം‌പ്രേഷണമാദ്ധ്യമം മാത്രമാണ് ലാൻ ഉപയോഗിക്കുന്നത്.
ബസ്, റിങ്, സ്റ്റാർ റ്റോപോളജികളാണുള്ളത്.
ആദ്യകാലങ്ങളിൽ ഈ നെറ്റ്‌വർക്കിന് ഡാറ്റാനിരക്ക് 4-16Mbps ആണുണ്ടായിരുന്നത്.
എന്നാലിന്ന് 1 Gbpsവരെ വേഗതയുള്ളവയുണ്ട്.
ലാൻ നെറ്റ്‌വർക്കിന് .
ഇഥർനെറ്റ്,റ്റോക്കൺ ബസ്,റ്റോക്കൺ റിങ്,എഫ്.
ഡി.ഡി.ഐ എന്നിങ്ങനെ 4രൂപങ്ങളാണുള്ളത്.
ആദ്യമൂന്നെണ്ണം ഐ.ഇ.
ഇയുടെ മാനദണ്ഡവും എഫ്.ഡി.ഡി.ഐ ആൻസി മാനദണ്ഡവും ആണ്.
അവലംബം 1 2 http://compnetworking.about.com/cs/lanvlanwan/g/bldef_lan.htm ↑ http://mobileoffice.about.com/cs/connections/g/LAN.htm ↑ http://voip.about.com/od/voipbasics/g/whatisLAN.htm
ലോക്പാൽ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Lokpal_(film)
എസ്.എൻ. സ്വാമിയുടെ തിരക്കഥയിൽ ജോഷി സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ലോക്പാൽ .
മോഹൻലാൽ പ്രധാനവേഷത്തിൽ അഭിനയിച്ചിരിക്കുന്ന ഈ ചിത്രത്തിൽ കാവ്യ മാധവൻ , മീര നന്ദൻ , മനോജ് കെ. ജയൻ , തമ്പി രാമയ്യ , തലൈവാസൽ വിജയ് , സായികുമാർ തുടങ്ങിയവരാണ് സഹനടീനടന്മാർ.
അഭിനേതാക്കൾ മോഹൻലാൽ – നന്ദഗോപാൽ/ലോക്പാൽ കാവ്യ മാധവൻ – ഗീത മീര നന്ദൻ – ജെയിൻ തമ്പി രാമയ്യ മനോജ് കെ. ജയൻ - എസ്.പി.വിജയൻ ഷഫ്ന തലൈവാസൽ വിജയ് സായികുമാർ - മാനുവൽ ഇട്ട്യേര നിർമ്മാണം
നാടുവാഴികൾ (1989) എന്ന ചിത്രം പുറത്തിറങ്ങിയ 23 വർഷങ്ങൾക്കു ശേഷം ജോഷി – എസ്.എൻ. സ്വാമി – മോഹൻലാൽ കൂട്ടുകെട്ട് ഒന്നിക്കുന്ന ചിത്രമാണ് ലോക്പാൽ .
റൺ ബേബി റൺ (2012) എന്ന ചിത്രത്തിന്റെ വിജയത്തിനു ശേഷം ജോഷിയും മോഹൻലാലും ഒന്നിക്കുന്നു.
ചിത്രത്തിന്റെ പേര് ലോക്പാൽ എന്നാണെങ്കിലും ചിത്രം അവതരിപ്പിക്കുന്ന പ്രധാനവിഷയം രാഷ്ട്രീയമല്ല.
ഹാപ്പി റൂബി സിനിമാസിന്റെ ബാനറിൽ ബാലൻ വിജയൻ, എം. വിജയകുമാർ, എസ്.എൽ. വിമൽ കുമാർ എന്നിവർ ചേർന്നാണ് ചിത്രം നിർമ്മിച്ചിരിക്കുന്നത്.
കൊച്ചിയിലെ ഹോളിഡേ ഇൻ ഹോട്ടലിൽ 2012 സെപ്റ്റംബർ 10-നാണ് ചിത്രത്തിന്റെ പൂജാ ചടങ്ങ് നടന്നത്.
റഫീക്ക് അഹമ്മദ് എഴുതിയ ചിത്രത്തിലെ ഗാനങ്ങൾക്ക് രതീഷ് വേഗയാണ് സംഗീതം പകർന്നത്.
ആറു ഗാനങ്ങളുള്ള ആൽബത്തിന്റെ വിപണനാവകാശം ഒന്നര കോടി രൂപയ്ക്ക് മനോരമ മ്യൂസിക്കാണ് സ്വന്തമാക്കിയത്.
2013 ജനുവരി 26-നു കൊച്ചിയിൽ വച്ച് ആൽബത്തിന്റെ പ്രകാശനം നടന്നു.
"മിഴിയിതളിൽ" കാർത്തിക് 3:49 2.
"അർജ്ജുനന്റെ" സൂരജ് സന്തോഷ് 4:25 3.
"കുഞ്ഞറിവുകൾ ഒന്നായ്" അരുൺ എൽറ്റ 4:20 4.
"മായം മായം" സൂരജ് സന്തോഷ് 4:20 5.
"ഹരിഗോവിന്ദ" പ്രദീപ് ചന്ദ്രകുമാർ 4:11 6.
"മായം മായം (റീമിക്സ്)" സൂരജ് സന്തോഷ്, രതീഷ് വേഗ 4:21 പുറത്തേക്കുള്ള കണ്ണികൾ ലോക്പാൽ ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് ലോക്പാൽ
ലോക്ദൾ
ലോക്ദൾ ഒരു ഇന്ത്യൻ രാഷ്ട്രീയ പാർട്ടിയാണ്.
ഈ പാർട്ടിയുടെ സ്ഥാപകൻ ഇന്ത്യയുടെ മുൻ പ്രധാനമന്ത്രി ചൗധരി ചരൺ സിംഗ് ആയിരുന്നു.
ചൗധരി സുനിൽ സിംഗ് ആണ് ഇപ്പോഴത്തെ ചെയർമാൻ.
1974 ൽ ചൗധരി ചരൺ സിംഗ് ഭാരതീയ ലോക്ദൾ എന്ന പേരിൽ സ്വന്തം പാർട്ടി രൂപീകരിച്ചതോടെയാണ് ലോക്ദളിന്റെ ചരിത്രം ആരംഭിക്കുന്നത്.
അപ്പോൾ അതിന്റെ തിരഞ്ഞെടുപ്പ് ചിഹ്നം 'കലപ്പയേന്തിയ കർഷകൻ' ആയിരുന്നു.
അടിയന്തരാവസ്ഥയ്ക്കുശേഷം, 1977ൽ, ഇന്ദിരാഗാന്ധിയെ നേരിടാൻ, പല നേതാക്കളും അവരവരുടെ പാർട്ടികളെ ലയിപ്പിച്ച് ജനതാ പാർട്ടി രൂപീകരിച്ചു .
നിരവധി പാർട്ടികളെ ലയിപ്പിച്ച് രൂപീകരിച്ച ജനതാ പാർട്ടിയുടെ തിരഞ്ഞെടുപ്പ് ചിഹ്നവും കലപ്പയേന്തിയ കർഷകൻ ആയി.
1977ൽ കോൺഗ്രസിനെ പരാജയപ്പെടുത്തി ജനതാ പാർട്ടി കേന്ദ്രത്തിൽ സർക്കാർ രൂപീകരിച്ചു.
മൊറാർജി ദേശായിക്ക് ശേഷം ചൗധരി ചരൺ സിംഗും ജനതാ പാർട്ടിയിൽ നിന്ന് പ്രധാനമന്ത്രിയായി.
എന്നാൽ 1980-ൽ പരസ്പര ഭിന്നതകൾ മൂലം ജനതാ പാർട്ടി പിളരുകയും ചൗധരി ചരൺ സിങ്ങും അതിൽ നിന്ന് വേർപിരിയുകയും ചെയ്തു.
ഇപ്പോൾ അദ്ദേഹം രൂപീകരിച്ച പാർട്ടിയുടെ പേര് 'ലോക് ദൾ' എന്നും തിരഞ്ഞെടുപ്പ് ചിഹ്നം 'പാടം ഉഴുന്ന കർഷകൻ' ആയിരുന്നു.
1987-ൽ ചൗധരി ചരൺ സിംഗിന്റെ മരണം വരെ ലോക്ദൾ എന്ന ഈ പാർട്ടി നന്നായി തുടർന്നു.
ഒരു കാലത്ത് ദേവി ലാൽ , നിതീഷ് കുമാർ , ബിജു പട്നായിക്ക് , ശരദ് യാദവ് , മുലായം സിംഗ് യാദവ് എന്നിവരും ഈ ലോക്ദളിന്റെ നേതാക്കളായിരുന്നു.
1984ലെ ലോക്സഭാ തിരഞ്ഞെടുപ്പിൽ ഭാരതീയ ജനതാ പാർട്ടിക്ക് രണ്ട് എംപിമാർ മാത്രമുണ്ടായിരുന്നപ്പോൾ ലോക്ദളിന് നാല് എംപിമാരുണ്ടായിരുന്നു.
എന്നാൽ ചൗധരി ചരൺ സിംഗിന്റെ മരണശേഷം ലോക്ദളിന്റെ  നേതൃത്വത്തിനു വേണ്ടിയുള്ള പോരാട്ടം പൊട്ടിപ്പുറപ്പെട്ടു.
ഹേമവതി നന്ദൻ ബഹുഗുണയായിരുന്നു ഏതാനും ദിവസങ്ങൾ അതിന്റെ അധ്യക്ഷൻ.
എന്നാൽ പിന്നീട് ഈ തർക്കം തിരഞ്ഞെടുപ്പ് കമ്മീഷനിലെത്തി.
ആ സമയത്തും പാർട്ടിക്ക് അവകാശവാദമുന്നയിച്ചവരിൽ ചൗധരി ചരൺ സിങ്ങിന്റെ മകൻ അജിത് സിങ്ങും ഉണ്ടായിരുന്നു.
എന്നാൽ അജിത് സിങ്ങിന്റെ മകനായതിനാൽ ചരൺ സിങ്ങിന്റെ സ്വത്ത് അവകാശമാക്കാമെന്നും എന്നാൽ പാർട്ടിയുടെ പൈതൃകം അദ്ദേഹത്തിന് അവകാശമാക്കാനാകില്ലെന്നും ഇന്ത്യൻ തിരഞ്ഞെടുപ്പ് കമ്മീഷൻ വിധിച്ചു.
തുടർന്ന് അജിത് സിംഗ് രാഷ്ട്രീയ ലോക്ദൾ എന്ന പേരിൽ സ്വന്തം പാർട്ടി രൂപീകരിച്ചു, അത് അദ്ദേഹം ഇപ്പോഴും നടത്തിക്കൊണ്ടിരിക്കുകയാണ്.
ഒരുകാലത്ത് ഈ പാർട്ടിയുടെ ശക്തനായ നേതാവായിരുന്ന അലിഗഢിലെ ജാട്ട് നേതാവ് ചൗധരി രാജേന്ദ്ര സിംഗിന്റെ കൈകളിലെക്കാണ് നീണ്ട നിയമയുദ്ധത്തിനൊടുവിലാണ് യഥാർത്ഥ 'ലോക് ദൾ'  എത്തിയത്.
രാജേന്ദ്ര സിംഗിന്റെ മകനായ സുനിൽ സിംഗ് പിതാവിന്റെ മരണശേഷം ലോക്ദളിന്റെ പേരും തിരഞ്ഞെടുപ്പ് ചിഹ്നവും ഒരുവിധം തന്റെ കൈകളിൽ നിലനിർത്തി  .
സുനിൽ സിംഗ് ഒരിക്കൽ ഉത്തർപ്രദേശിലെ ലെജിസ്ലേറ്റീവ് കൗൺസിൽ അംഗമായിരുന്നെങ്കിലും അതിനുശേഷം എല്ലാ തെരഞ്ഞെടുപ്പുകളിലും പരാജയപ്പെട്ടു.
തിരഞ്ഞെടുപ്പ് കമ്മിഷന്റെ പട്ടികയിൽ ഉത്തർപ്രദേശിലെ അംഗീകൃതമല്ലാത്ത പാർട്ടിയായാണ് ലോക്ദൾ ഇപ്പോൾ ഉൾപ്പെട്ടിരിക്കുന്നത്.
1987ലെ കേരളനിയമസഭയിൽ നീലലോഹിത ദാസൻ നടാർ  ലോകദൾ നിയമസഭാംഗമായിരുന്നു.
അവലംബം പുറംകണ്ണികൾ ഔദ്യോഗിക വെബ്സൈറ്റ് ലോക്ദൾ - ഫേസ്ബുക്ക്
ലോക്നാഥ് ബാൽ
ഇന്ത്യൻ സ്വാതന്ത്ര്യസമര സേനാനിയും, ചിറ്റഗോങ് ആയുധപ്പുര ആക്രമണക്കേസിൽ പങ്കാളിയായ വിപ്ലവ പ്രവർത്തകനുമാണ് ലോക്നാഥ് ബാൽ ( ബംഗാളി : লোকনাথ বল ) (1908 മാർച്ച് 8 – 1964 സെപ്റ്റംബർ 4).
ഇന്ത്യക്ക് സ്വാതന്ത്ര്യം ലഭിച്ചശേഷം, മരണം വരെ ഒരു ഓഫീസറായി കൽക്കട്ട മുനിസിപ്പൽ കോർപ്പറേഷനിൽ അദ്ദേഹം  ജോലിചെയ്തു.
1908 മാർച്ച് 8-ന് ലോക്നാഥ് ബാൽ ബ്രിട്ടീഷ് ഇന്ത്യയുടെ ബംഗാൾ പ്രവിശ്യയിലെ ചിറ്റഗോങ് ജില്ലയിലെ ദോർല എന്ന ഗ്രാമത്തിൽ ജനിച്ചു.
1930 ഏപ്രിൽ 18-ന് ലോക്നാഥ് ബാൽ നയിച്ച ഒരു വിപ്ലവ സംഘം എ.എഫ്.ഐ ആയുധപ്പുര പിടിച്ചെടുത്തു.
പിന്നീട്, ഏപ്രിൽ 22-നു ബ്രിട്ടീഷ് സൈന്യവും ബ്രിട്ടീഷ് പോലീസും ഉൾപ്പെടുന്ന ഒരു ഗ്രൂപ്പിനെതിരെ അദ്ദേഹം മറ്റൊരു തോക്ക് പോരാട്ടം നയിച്ചു.
അദ്ദേഹത്തിന്റെ ഇളയ സഹോദരൻ ഹരിഗോപാൽ ബാലും കൂടെ  11 വിപ്ലവകാരികളും ഈ പോരാട്ടത്തിൽ മരണമടഞ്ഞു.
കൊൽക്കത്തയിൽ ഉള്ള ഒരു ഒരു ഫ്രഞ്ച് കോളനി പ്രദേശമായ ചാന്ദർനഗോഗിലേക്കി രക്ഷപെടാൻ അദ്ദേഹത്തിന് കഴിഞ്ഞു.
ബ്രിട്ടീഷ് പൊലീസുമായുള്ള ഒരു പോരാട്ടത്തിൽ 1930 സെപ്റ്റംബർ 1 ന് ബാലും ഗണേഷ് ഘോഷിനും അറസ്റ്റിലായി.
അറസ്റ്റ് ചെയ്യപ്പെട്ട സമയത്ത് ജിബാൻ ഘോഷാൽ അലിയാസ് മഖൻ എന്നി വിപ്ലവകാരരെ പോലീസ് കൊലപ്പെടുത്തി.
വിചാരണക്കു ശേഷം 1932 മാർച്ച് 1ന് പോർട്ട് ബ്ലെയറിലെ സെല്ലുലാർ ജയിലിലേക്ക് നാടുകടത്തുകയും ചെയ്തു.
1946 ൽ ജയിൽ വിമോചിതനായ ശേഷം അദ്ദേഹം മാനവേന്ദ്രനാഥ റോയ് സ്ഥാപിച്ച റാഡിക്കൽ ഡെമോക്രാറ്റിക്ക് പാർട്ടിയിൽ ചേർന്നു.
1952 മേയ് 1 മുതൽ 1962 ജൂലൈ 19 വരെ കൽക്കത്ത കോർപ്പറേഷന്റെ രണ്ടാമത്തെ ഡെപ്യൂട്ടി കമ്മീഷണറായിരുന്നു ബാൽ.
1962 ജൂലൈ 20 ന് അദ്ദേഹത്തിന് ഡെപ്യൂട്ടി കമ്മീഷണറായി സ്ഥാനക്കയറ്റം ലഭിച്ചു.
1964 സെപ്റ്റംബർ 4 ന് കൊൽക്കത്തയിൽ തന്റെ മരണം വരെ അദ്ദേഹം ഈ പദവിയിൽ തുടർന്നു.
ലോക്കൽ അനസ്തെറ്റിക് ഇംഗ്ലീഷ് വിലാസം https://ml.wikipedia.org/wiki/Local_anesthetic പല ലോക്കൽ അനസ്തെറ്റിക്സുകളും അമിനോ എസ്റ്ററുകൾ (മുകളിൽ), അമിനോ അമൈഡുകൾ (ചുവടെ) എന്നീ രണ്ട് പൊതു രാസ ക്ലാസുകളിൽ ഉൾപ്പെടുന്നു
വേദന അറിയാതിരിക്കാൻ ഉപയോഗിക്കുന്ന ഒരുതരം മരുന്നാണ് ലോക്കൽ അനസ്തെറ്റിക് (LA).
ശസ്ത്രക്രിയയുടെ പശ്ചാത്തലത്തിൽ, ഒരു ലോക്കൽ അനസ്തെറ്റിക് ഒരു ജനറൽ അനസ്തെറ്റിക് മരുന്നിന് വിരുദ്ധമായി, ബോധം നഷ്ടപ്പെടുത്താതെ തന്നെ ശരീരത്തിന്റെ ഒരു പ്രത്യേക സ്ഥലത്ത് വേദന ഇല്ലാതാക്കുന്നു.
നിർദ്ദിഷ്ട നാഡി പാതകളിൽ (ലോക്കൽ അനസ്തെറ്റിക് നെർവ് ബ്ലോക്ക്) ഇത് ഉപയോഗിക്കുക വഴി തളർച്ച ( പേശികളുടെ ശക്തി നഷ്ടപ്പെടൽ) ഉണ്ടാക്കാനും കഴിയും.
ക്ലിനിക്കൽ ലോക്കൽ അനെസ്തെറ്റിക്കുകൾ അമിനോഅമൈഡ്, അമിനോഎസ്റ്റർ എന്നീ രണ്ട് ക്ലാസുകളിൽ ഒന്നായിരിക്കും.
സിന്തറ്റിക് ലോക്കൽ അനെസ്തെറ്റിക്കുകൾ ഘടനാപരമായി കൊക്കെയ്നുമായി ബന്ധപ്പെട്ടിരിക്കുന്നു എന്നാലും അവയ്ക്ക് വളരെ കുറഞ്ഞ അബ്യുസ് പൊട്ടൻഷ്യൽ ഉള്ളതിനാൽ അവ കൊക്കെയ്നിൽ നിന്ന് വ്യത്യസ്തമാണ്, മാത്രമല്ല അവ രക്താതിമർദ്ദം അല്ലെങ്കിൽ വാസോകൺസ്ട്രിക്ഷൻ ഉണ്ടാക്കുന്നില്ല.
താഴെപ്പറയുന്ന വിവിധ സാങ്കേതികളിൽ ലോക്കൽ അനസ്തീസിയ ഉപയോഗിക്കുന്നു: ടോപ്പിക്കൽ അനസ്തേഷ്യ (ഉപരിതലം) ആഴത്തിലുള്ള ആഗിരണത്തിനായി ക്രീം, ജെൽ, തൈലം, ദ്രാവകം, ഡിഎംഎസ്ഒ അല്ലെങ്കിൽ മറ്റ് ലായകങ്ങൾ / കാരിയറുകൾ എന്നിവയിൽ ലയിപ്പിച്ച തരത്തിലുള്ള അനസ്തെറ്റിക് സ്പ്രേ ഇൻഫിൽട്രേഷൻ ബ്രാക്കിയൽ പ്ലെക്സസ് ബ്ലോക്ക് എപ്പിഡ്യൂറൽ (എക്സ്ട്രാഡ്യൂറൽ) ബ്ലോക്ക് സ്പൈനൽ അനസ്തേഷ്യ (സബ്‍അരാക്ക്നോയിഡ് ബ്ലോക്ക്) അയന്റോഫോറെസിസ് മെഡിക്കൽ ഉപയോഗങ്ങൾ കടുത്ത വേദന
പരിക്ക്, ശസ്ത്രക്രിയ, അണുബാധ, രക്തചംക്രമണം തടസ്സപ്പെടുക, അല്ലെങ്കിൽ ടിഷ്യു പരിക്ക് സംഭവിക്കുന്ന മറ്റ് പല അവസ്ഥകൾ എന്നിവ കാരണം കടുത്ത വേദന ഉണ്ടാകാം.
ഇത്തരം കടുത്ത വേദനകൾ ഒരു മെഡിക്കൽ ക്രമീകരണത്തിലൂടെ ലഘൂകരിക്കേണ്ടത് ആവശ്യമാണ്.
രോഗിയുടെ സുഖസൗകര്യം മെച്ചപ്പെടുത്തുന്നതിനൊപ്പം, ചികിത്സയില്ലാത്ത വേദനയുടെ ദോഷകരമായ ശാരീരിക പ്രത്യാഘാതങ്ങളും കുറയ്ക്കാൻ പെയിൻ തെറാപ്പിക്ക് കഴിയും.
കഠിനമായ വേദന പലപ്പോഴും വേദനസംഹാരികൾ ഉപയോഗിച്ച് കൈകാര്യം ചെയ്യാൻ കഴിയും.
എന്നിരുന്നാലും, മികച്ച വേദന നിയന്ത്രണവും കുറഞ്ഞ പാർശ്വഫലങ്ങളും ഉള്ളതിനാൽ കണ്ടക്ഷൻ അനസ്തേഷ്യ അഭികാമ്യമാണ്.
പെയിൻ തെറാപ്പിയുടെ ആവശ്യങ്ങൾക്കായി, ഒരു കത്തീറ്റർ വഴി ആവർത്തിച്ചുള്ള കുത്തിവയ്പ്പ് അല്ലെങ്കിൽ തുടർച്ചയായ ഇൻഫ്യൂഷൻ വഴിയാണ് ലോക്കൽ അനസ്തെറ്റിക് മരുന്നുകൾ നൽകുന്നത്.
സൈനർ‌ജസ്റ്റിക് വേദനസംഹാരിയായ ഒപിയോയിഡുകൾ പോലുള്ള മറ്റ് ഏജന്റുമാരുമായും ലോക്കൽ അനസ്തെറ്റിക് മരുന്നുകൾ പലപ്പോഴും സംയോജിപ്പിക്കപ്പെടുന്നു.
പേശികളുടെ ബലഹീനത ഉണ്ടാകാതിരിക്കാനും രോഗികളെ സ്വന്തമായി നടത്തിക്കാനും കുറഞ്ഞ അളവിൽ ലോക്കൽ അനസ്തെറ്റിക് മരുന്നുകൾ മതിയാകും.
അക്യൂട്ട് വേദനയ്ക്ക് ഉള്ള കണ്ടക്ഷൻ അനസ്തേഷ്യയുടെ ചില സാധാരണ ഉപയോഗങ്ങൾ ഇവയാണ്: പ്രസവവേദന (എപ്പിഡ്യൂറൽ അനസ്തേഷ്യ, പുഡെൻഡൽ നാഡി ബ്ലോക്കുകൾ) ശസ്ത്രക്രിയാനന്തര വേദന (പെരിഫറൽ നാഡി ബ്ലോക്കുകൾ, എപ്പിഡ്യൂറൽ അനസ്തേഷ്യ) ആഘാതം (പെരിഫറൽ നാഡി ബ്ലോക്കുകൾ, ഇൻട്രാവീനസ് റീജിയണൽ അനസ്തേഷ്യ, എപ്പിഡ്യൂറൽ അനസ്തേഷ്യ) വിട്ടുമാറാത്ത വേദന
വിട്ടുമാറാത്ത വേദന എന്നത് സങ്കീർണ്ണവും പലപ്പോഴും ഗുരുതരവുമായ അവസ്ഥയാണ്.
ഇതിന് പെയിൻ മെഡിസിൻ വിദഗ്ദ്ധന്റെ രോഗനിർണയവും ചികിത്സയും ആവശ്യമാണ്.
ലോക്കൽ അനസ്തെറ്റിക് മരുന്നുകൾ ഓപ്പോയിഡുകൾ നോൺസ്റ്റീറോയിഡൽ ആന്റി ഇൻഫ്ലമേറ്ററി മരുന്നുകൾ, ആന്റികൺവൾസന്റ്സ് എന്നിവ പോലെയുള്ള മറ്റ് മരുന്നുകളുമായി ചേർത്ത് വിട്ടുമാറാത്ത വേദന ഒഴിവാക്കാൻ ദീർഘകാലയളവിലേക്ക് പ്രയോഗിക്കാൻ കഴിയും.
ഇത് എളുപ്പത്തിൽ നിർവഹിക്കാൻ കഴിയുമെങ്കിലും, ദീർഘകാല നേട്ടങ്ങളെക്കുറിച്ച് പഠനങ്ങളിലൂടെയുള്ള കൃത്യമായ തെളിവുകളില്ലാത്തതിനാൽ വിട്ടുമാറാത്ത വേദന അവസ്ഥയിൽ ആവർത്തിച്ചുള്ള ലോക്കൽ അനസ്തെറ്റിക് ബ്ലോക്കുകൾ ശുപാർശ ചെയ്യുന്നില്ല.
ശരീരത്തിന്റെ എല്ലാ ഭാഗങ്ങളും കണ്ടക്ഷൻ അനസ്തേഷ്യ ഉപയോഗിച്ച് മരവിപ്പിക്കാവുന്നതാണ്.
എന്നിരുന്നാലും, പരിമിതമായ എണ്ണം ടെക്നിക്കുകൾ മാത്രമാണ് സാധാരണ ക്ലിനിക്കൽ ഉപയോഗത്തിലുള്ളത്.
ചിലപ്പോൾ, രോഗിയുടെ സുഖസൗകര്യത്തിനും ശസ്ത്രക്രിയയുടെ എളുപ്പത്തിനുമായി ജനറൽ അനസ്തീസിയ അല്ലെങ്കിൽ സെഡേഷനുമായി കണക്ഷൻ അനസ്തേഷ്യ സംയോജിപ്പിക്കുന്നു.
അനസ്തെറ്റിസ്റ്റുകൾ, ശസ്ത്രക്രിയാ വിദഗ്ധർ, രോഗികൾ, നഴ്സുമാർ എന്നിവർ ജനറൽ അനസ്തേഷ്യയേക്കാൾ ലോക്കൽ അനസ്തേഷ്യയിൽ വലിയ ശസ്ത്രക്രിയകൾ നടത്തുന്നത് സുരക്ഷിതമാണെന്ന് വിശ്വസിക്കുന്നു.
കണ്ടക്ഷൻ അനസ്തേഷ്യയിൽ നടത്തുന്ന സാധാരണ പ്രവർത്തനങ്ങളിൽ ഇവ ഉൾപ്പെടുന്നു: ദന്തചികിത്സ : സർഫസ് അനസ്തേഷ്യ, ഇൻഫിൽട്രേഷൻ അനസ്തേഷ്യ അല്ലെങ്കിൽ ഇൻട്രാലിഗമെന്ററി അനസ്തേഷ്യ പുനഃസ്ഥാപന പ്രവർത്തനങ്ങളായ ഫില്ലിംഗുകൾ, ക്രൗണുകൾ, റൂട്ട് കനാലുകൾ എന്നിവയിലും, എക്സ്ട്രാക്ഷൻ അല്ലെങ്കിൽ ശസ്ത്രക്രിയകൾക്കിടെ നൽകുന്ന റീജ്യണൽ നെർവ് ബ്ലോക്കുകൾ എന്നിവയിലും ഉപയോഗിക്കുന്നു പോഡിയാട്രി: കട്ടേനിയസ്, നെയിൽ അവൽ‌ഷനുകൾ, മെട്രിസെക്ടമി, ബനിയോനെക്ടമി, ഹമ്മർ‌ടോ റിപ്പയർ  കൂടാതെ മറ്റ് പോഡിയാട്രിക് നടപടിക്രമങ്ങൾ എന്നിവയിൽ നേത്ര ശസ്ത്രക്രിയ : ടോപ്പിക്കൽ അനസ്തെറ്റിക്സ് അല്ലെങ്കിൽ റിട്രോബൾബാർ ബ്ലോക്ക് ഉള്ള സർഫസ് അനസ്തേഷ്യ ഉപയോഗിച്ച് തിമിരം നീക്കം ചെയ്യുന്നതിനോ മറ്റ് നേത്രരോഗ പ്രക്രിയകളിലോ ഉപയോഗിക്കുന്നു ഇഎൻ‌ടി പ്രവർത്തനങ്ങൾ, തല, കഴുത്ത് ശസ്ത്രക്രിയ: ഇൻഫിൽട്രേഷൻ അനസ്തീഷ്യ, ഫീൽഡ് ബ്ലോക്കുകൾ അല്ലെങ്കിൽ പെരിഫറൽ നാഡി ബ്ലോക്കുകൾ, പ്ലെക്സസ് അനസ്തേഷ്യ എന്നിവയിൽ തോളിലും കൈയിലുമുള്ള ശസ്ത്രക്രിയ: പ്ലെക്സസ് അനസ്തേഷ്യ അല്ലെങ്കിൽ ഇൻട്രാവീനസ് റീജിയണൽ അനസ്തേഷ്യ ഹൃദയ ശ്വാസകോശ ശസ്ത്രക്രിയകൾ: എപ്പിഡ്യൂറൽ അനസ്തേഷ്യ ജനറൽ അനസ്തേഷ്യയുമായി സംയോജിപ്പിക്കുന്നു അബ്ഡൊമിനൽ ശസ്ത്രക്രിയ: എപ്പിഡ്യൂറൽ അനസ്തേഷ്യ / സ്പൈനൽ അനസ്തേഷ്യ, ഇൻ‌ജുവൈനൽ ഹെർ‌നിയ റിപ്പയർ‌ അല്ലെങ്കിൽ‌ മറ്റ് അബ്ഡൊമിനൽ ശസ്ത്രക്രിയ സമയത്ത്‌ ജനറൽ അനസ്‌തേഷ്യയുമായി കൂടിച്ചേർ‌ത്ത് ഉപയോഗിക്കുന്നു ഗൈനക്കോളജിക്കൽ, പ്രസവചികിത്സ അല്ലെങ്കിൽ യൂറോളജിക്കൽ നടപടിക്രമങ്ങൾ: സ്പൈനൽ / എപ്പിഡ്യൂറൽ അനസ്തേഷ്യ പെൽവിസ്, ഹിപ്, ലെഗ് എന്നിവയുടെ അസ്ഥിയുടെയോ ജോയിന്റിന്റെയോ ശസ്ത്രക്രിയ: സ്പൈനൽ/ എപ്പിഡ്യൂറൽ അനസ്തേഷ്യ, പെരിഫറൽ നാഡി ബ്ലോക്കുകൾ, അല്ലെങ്കിൽ ഇൻട്രാവീനസ് റീജിയണൽ അനസ്തേഷ്യ ചർമ്മത്തിന്റെയും പെരിഫറൽ രക്തക്കുഴലുകളുടെയും ശസ്ത്രക്രിയ: ടോപ്പിക്കൽ അനസ്തേഷ്യ , ഫീൽഡ് ബ്ലോക്കുകൾ, പെരിഫറൽ നാഡി ബ്ലോക്കുകൾ, അല്ലെങ്കിൽ സ്പൈനൽ / എപ്പിഡ്യൂറൽ അനസ്തേഷ്യ ഡയഗ്നോസ്റ്റിക് ടെസ്റ്റുകൾ
ബോൺ മാരോ (അസ്ഥി മജ്ജ) ആസ്പിരേഷൻ, ലംബർ പഞ്ചർ (സ്പൈനൽ ടാപ്പ്), സിസ്റ്റുകളുടെയോ മറ്റ് ഘടനകളുടെയോ ആസ്പിരേഷൻ എന്നിവ പോലുള്ള ഡയഗ്നോസ്റ്റിക് പരിശോധനകളുടെ വേദന കുറയ്ക്കുന്നതിന് വലിയ സൂചികൾ കൊണ്ട് കുത്തുന്നതിന് മുൻപ് ലോക്കൽ അനസ്തെറ്റിക് ഉപയോഗിക്കാറുണ്ട്.
പേസ് മേക്കറുകൾ, ഇംപ്ലാന്റബിൾ ഡിഫിബ്രില്ലേറ്ററുകൾ, കീമോതെറാപ്പി മരുന്നുകൾ നൽകുന്നതിന് ഉപയോഗിക്കുന്ന പോർട്ടുകൾ, ഹെമോഡയാലിസിസ് ആക്സസ് കത്തീറ്ററുകൾ എന്നിവ പോലുള്ള IV ഉപകരണങ്ങൾ ഉൾപ്പെടുത്തുമ്പോഴും ലോക്കൽ അനസ്തേഷ്യ ഉപയോഗിക്കുന്നു.
താരതമ്യേന വേദനയില്ലാത്ത വെനിപഞ്ചർ (രക്ത ശേഖരണം), ഇൻട്രാവൈനസ് കാൻ‌യുല സ്ഥാപിക്കൽ എന്നിവ പ്രാപ്തമാക്കുന്നതിന് ലിഡോകൈൻ / പ്രിലോകെയ്ൻ (ഇഎം‌എൽ‌എ) രൂപത്തിൽ ടോപ്പിക്കൽ അനസ്തേഷ്യ ഉപയോഗിക്കുന്നു.
അസൈറ്റ്സ് ഡ്രെയിനേജ്, അമ്നിയോസെന്റസിസ് തുടങ്ങിയ മറ്റ് തരത്തിലുള്ള പഞ്ചറുകൾക്കും ഇത് അനുയോജ്യമായേക്കാം.
ബ്രോങ്കോസ്കോപ്പി അല്ലെങ്കിൽ സിസ്റ്റോസ്കോപ്പി പോലുള്ള ചില എൻഡോസ്കോപ്പിക് നടപടിക്രമങ്ങളിലും സർഫസ് അനസ്തേഷ്യ സഹായിക്കുന്നു.
പാർശ്വ ഫലങ്ങൾ പ്രാദേശിക പാർശ്വഫലങ്ങൾ
ലോക്കൽ അനസ്തേഷ്യയുടെ പാർശ്വഫലമായി നാവ്, ശ്വാസനാളം എന്നിവയുടെ നീർവീക്കം ഉണ്ടാകാം.
കുത്തിവയ്പ്പ്, അണുബാധ, അലർജി, ഹെമറ്റോമ എന്നിവയുൾപ്പെടെ വിവിധ കാരണങ്ങളാൽ ഇത് സംഭവിക്കാം.
സാധാരണയായി കുത്തിവയ്പ്പ് സമയത്ത് ടിഷ്യു വീക്കം ഉണ്ടാകുന്നു.
സിരയുടെ പഞ്ചറിംഗ് മൂലമാണ് ഇത് സംഭവിക്കുന്നത്, ഇത് ചുറ്റുമുള്ള പ്രദേശത്തെ അയഞ്ഞ ടിഷ്യുകളിലേക്ക് രക്തം ഒഴുകാൻ അനുവദിക്കുന്നു.
ലോക്കൽ അനസ്തെറ്റിക് നിക്ഷേപിക്കുന്ന പ്രദേശത്തെ ടിഷ്യൂകളുടെ ബ്ലാഞ്ചിംഗും സാധാരണമാണ്.
പ്രദേശത്തെ ധമനികളുടെ വാസകൺസ്ട്രിക്ഷൻ കാരണം രക്തയോട്ടം തടയപ്പെടുന്നതിനാൽ ഇത് പ്രദേശത്തിന് വെളുത്ത നിറം നൽകുന്നു.
വാസകൺസ്ട്രിക്ഷൻ ഉത്തേജനം ക്രമേണ ക്ഷയിക്കുകയും പിന്നീട് ടിഷ്യു 2 മണിക്കൂറിനുള്ളിൽ സാധാരണ നിലയിലേക്ക് മടങ്ങുകയും ചെയ്യുന്നു.
ഇൻഫീരിയർ അൽവിയോളാർ നാഡി ബ്ലോക്കിന്റെ പാർശ്വഫലങ്ങളിൽ പിരിമുറുക്കം, മുഷ്ടി ചുരുട്ടുക, കരച്ചിൽ എന്നിവയുണ്ട്.
സോഫ്റ്റ് ടിഷ്യു അനസ്‌തേഷ്യയുടെ ദൈർഘ്യം പൾപൽ അനസ്‌തേഷ്യയേക്കാൾ കൂടുതലാണ്, അതിനാൽ പലപ്പോഴും ഭക്ഷണം കഴിക്കാനും കുടിക്കാനും സംസാരിക്കാനും ബുദ്ധിമുട്ടുണ്ടാകും.
ബ്ലോക്ക് നൽകുന്ന വിവിധ സ്ഥലങ്ങൾക്കും, നാഡി ബ്ലോക്ക് തരങ്ങൾക്കും അനുസരിച്ച് താൽക്കാലികമോ സ്ഥിരമായതോ ആയ നാഡി കേടുപാടുകൾ സംഭവിച്ചേക്കാം.
ലോക്കൽ അനസ്തെറ്റിക് ലായനി കുത്തിവയ്ക്കുമ്പോൾ പ്രാദേശിക രക്തക്കുഴലുകൾക്ക് ആകസ്മികമായി നാശനഷ്ടമുണ്ടാകാനുള്ള സാധ്യതയുണ്ട്.
ഇതിനെ ഹെമറ്റോമ എന്ന് വിളിക്കുന്നു, ഇത് വേദന, ട്രിസ്മസ്, നീർവീക്കം കൂടാതെ / അല്ലെങ്കിൽ പ്രദേശത്തിന്റെ നിറം മാറുന്നതിന് കാരണമാകാം.
പരിക്കേറ്റ വെസ്സലുകൾക്ക് ചുറ്റുമുള്ള ടിഷ്യൂകളുടെ സാന്ദ്രത ഹെമറ്റോമയ്ക്ക് ഒരു പ്രധാന ഘടകമാണ്.
ഒരു പോസ്റ്റീരിയർ സുപ്പീരിയർ ആൽ‌വിയോളാർ നാഡി ബ്ലോക്കിലോ ടെറിഗോമാന്റിബുലാർ ബ്ലോക്കിലോ ഇത് സംഭവിക്കാനുള്ള ഏറ്റവും വലിയ സാധ്യതയുണ്ട്.
കരൾ രോഗമുള്ള രോഗികൾക്ക് ലോക്കൽ അനസ്തേഷ്യ നൽകുന്നത് കാര്യമായ പ്രത്യാഘാതങ്ങൾ ഉണ്ടാക്കും.
കാര്യമായ കരൾ തകരാറുള്ള രോഗിയുടെ അപകടസാധ്യത വിലയിരുത്തുന്നതിനായി രോഗത്തെക്കുറിച്ച് സമഗ്രമായ വിലയിരുത്തൽ നടത്തണം, അമീഡ് ലോക്കൽ അനസ്തെറ്റിക് ഏജന്റുമാരുടെ അർദ്ധായുസ്സ് ഗണ്യമായി വർദ്ധിപ്പിക്കുക വഴി ഉപയോഗിക്കുന്ന അനസ്തെറ്റിക്കിന്റെ അളവ് ഓവർഡോസ് ആയി പ്രത്യാഘ്യാതമുണ്ടാക്കാനുള്ള സാധ്യത കൂടുന്നു.
ലോക്കൽ അനസ്തെറ്റിക്സും വാസകൺസ്ട്രിക്റ്ററുകളും ഗർഭിണികൾക്ക് നൽകാം, എന്നിരുന്നാലും ഗർഭിണിയായ രോഗിക്ക് ഏതെങ്കിലും തരത്തിലുള്ള മരുന്ന് നൽകുമ്പോൾ കൂടുതൽ ജാഗ്രത പാലിക്കേണ്ടത് വളരെ പ്രധാനമാണ്.
ലിഡോകൈൻ സുരക്ഷിതമായി ഉപയോഗിക്കാമെങ്കിലും ബുപിവാകൈൻ, മെപിവാകൈൻ എന്നിവ ഒഴിവാക്കണം.
ഗർഭിണിയായ ഒരു രോഗിക്ക് ഏതെങ്കിലും തരത്തിലുള്ള ലോക്കൽ അനസ്തെറ്റിക് നൽകുന്നതിന് മുമ്പ് പ്രസവചികിത്സകനുമായി കൂടിയാലോചിക്കേണ്ടത് അത്യാവശ്യമാണ്.
വീണ്ടെടുക്കൽ
ഒരു പെരിഫറൽ നാഡി ബ്ലോക്കിന് ശേഷമുള്ള സ്ഥിരമായ നാഡി ക്ഷതം അപൂർവമാണ്.
ഏതാനും ആഴ്ചകൾക്കുള്ളിൽ രോഗലക്ഷണങ്ങൾ പരിഹരിക്കപ്പെടാൻ സാധ്യതയുണ്ട്.
ബാധിച്ചവരിൽ ബഹുഭൂരിപക്ഷവും (92% -97%) നാല് മുതൽ ആറ് ആഴ്ചയ്ക്കുള്ളിൽ സുഖം പ്രാപിക്കുന്നു; ഇതിൽ 99% ആളുകളും ഒരു വർഷത്തിനുള്ളിൽ സുഖം പ്രാപിച്ചു.
5,000 മുതൽ 30,000 വരെ നാഡി ബ്ലോക്കുകളിൽ ഒന്ന് സ്ഥിരമായ നാഡി നാശത്തിന് കാരണമാകുന്നു.
പരിക്കിനെത്തുടർന്ന് 18 മാസം വരെ രോഗലക്ഷണങ്ങൾ മെച്ചപ്പെടാം.
സാധ്യമായ പാർശ്വഫലങ്ങൾ
അനസ്തെറ്റിക് ഏജന്റുകളുടെ ഫാർമക്കോളജിക്കൽ ഇഫക്റ്റുകൾ മൂലമാണ് പൊതുവായ പ്രതികൂല ഫലങ്ങൾ ഉണ്ടാകുന്നത്.
വൈദ്യുത പ്രേരണകളുടെ ചാലകം പെരിഫറൽ നാഡികളിലും കേന്ദ്ര നാഡീവ്യൂഹത്തിലും ഹൃദയത്തിലും സമാനമായ ഒരു സംവിധാനം പിന്തുടരുന്നു.
അതിനാൽ, ലോക്കൽ അനസ്തെറ്റിക്സിന്റെ ഫലങ്ങൾ പെരിഫറൽ ഞരമ്പുകളിലെ സിഗ്നൽ ചാലകത്തിന് പ്രത്യേകമല്ല.
കേന്ദ്ര നാഡീവ്യൂഹത്തിലും ഹൃദയത്തിലും ഉണ്ടാകുന്ന പാർശ്വഫലങ്ങൾ ഗുരുതരവും മാരകമായേക്കാം.
എന്നിരുന്നാലും, ടോക്സിസിറ്റി സാധാരണയായി പ്ലാസ്മ അളവിൽ മാത്രമേ സംഭവിക്കുകയുള്ളൂ, ശരിയായ അനസ്തെറ്റിക് ടെക്നിക്കുകൾ പാലിച്ചാൽ അത് വളരെ അപൂർവമായി മാത്രമേ എത്തുകയുള്ളൂ.
പ്ലാസ്മ അളവ് ഉയർന്നേക്കാം, ഉദാഹരണത്തിന്, എപ്പിഡ്യൂറൽ അല്ലെങ്കിൽ ഇൻട്രാ സപ്പോർട്ട് ടിഷ്യു അഡ്മിനിസ്ട്രേഷനായി ഉദ്ദേശിച്ചിട്ടുള്ള ഡോസുകൾ ആകസ്മികമായി ഇൻട്രാവാസ്കുലർ കുത്തിവയ്പ്പായി നൽകുമ്പോൾ.
വൈകാരിക പ്രതികരണങ്ങൾ
രോഗികൾക്ക് പരിഭ്രാന്തിയോ ഭയമോ ബാധിക്കുമ്പോൾ, അത് വാസോവാഗൽ കൊളാപ്സിലേക്ക് നയിക്കും.
ഓർത്തോസിംപതിക് നാഡീവ്യവസ്ഥയെ തടസ്സപ്പെടുത്തുന്നതിനിടയിൽ പാരസിംപതിറ്റിക് നാഡീവ്യവസ്ഥയെ സജീവമാക്കുന്ന വേദനമൂലമാണ് ഇത് സംഭവിക്കുന്നത്.
ഇത് പേശികളിലെ ധമനികളുടെ നീർവീക്കമുണ്ടാക്കി രക്തചംക്രമണം കുറയ്ക്കുന്നതിന് ഇടയാക്കും, അതോടൊപ്പം തലച്ചോറിലേക്കുള്ള രക്തയോട്ടം താൽക്കാലികമായി കുറയുന്നു.
ശ്രദ്ധേയമായ ലക്ഷണങ്ങളിൽ അസ്വസ്ഥത, ദൃശ്യപരമായി ഇളം നിറം, വിയർപ്പ്, ബോധം നഷ്ടപ്പെടൽ എന്നിവ ഉൾപ്പെടുന്നു.
കഠിനമായ കേസുകളിൽ, അപസ്മാരത്തിനോട് സാമ്യമുള്ള ലക്ഷണങ്ങൾ ഉണ്ടാകാം.
മറുവശത്ത്, മരുന്ന് നൽക്കുന്നതിനോടുള്ള ഭയം ശ്വസന പ്രശ്നങ്ങൾക്കും ഹൈപ്പർ‌വെൻറിലേഷനും കാരണമാകാം.
രോഗിക്ക് കൈകളിലും കാലുകളിലും തരിപ്പ് അല്ലെങ്കിൽ നേരിയ തലവേദന, നെഞ്ചിലെ മർദ്ദം എന്നിവ അനുഭവപ്പെടാം.
അതിനാൽ, ലോക്കൽ അനസ്തേഷ്യ,  പ്രത്യേകിച്ച് ഒരു കുത്തിവയ്പ്പിന്റെ രൂപത്തിൽ നൽകുന്ന മെഡിക്കൽ പ്രൊഫഷണലുകൾ രോഗി സുഖപ്രദമായ ഒരു അവസ്ഥയിലാണെന്നും ഈ സങ്കീർണതകൾ ഒഴിവാക്കുന്നതിനായി എന്തെങ്കിലും ഭയം ഇല്ലെന്നും ഉറപ്പാക്കേണ്ടത് അത്യാവശ്യമാണ്.
ലോക്കൽ അനസ്തെറ്റിക്സിന്റെ ലോക്കൽ ടിഷ്യു സാന്ദ്രതയെ ആശ്രയിച്ച്, കേന്ദ്ര നാഡീവ്യവസ്ഥയിൽ എക്സൈറ്ററി അല്ലെങ്കിൽ ഡിപ്രെസന്റ് (വിഷാദം) ഫലങ്ങൾ ഉണ്ടാകാം.
സിസ്റ്റമിക് ടോക്സിസിറ്റിയുടെ പ്രാരംഭ ലക്ഷണങ്ങളിൽ ചെവിയിൽ മുഴക്കം (ടിന്നിടസ്), വായിൽ ലോഹ രുചി, വായിൽ തരിപ്പ് അല്ലെങ്കിൽ മരവിപ്പ്, തലകറക്കം എന്നിവ ഉൾപ്പെടുന്നു.
ഉയർന്ന സാന്ദ്രതയിൽ, ഇൻഹിബിറ്ററി ന്യൂറോണുകളുടെ സെലക്റ്റീവ്ഡിപ്രഷൻ സെറിബ്രൽ എക്സൈറ്റേഷന് കാരണമാകുന്നു, ഇത് കൂടുതൽ വിപുലമായ ലക്ഷണങ്ങളിലേക്ക് നയിച്ചേക്കാം.
ബുപിവാകൈൻ പ്രത്യേകിച്ച് ക്ലോറോപ്രോകൈനുമായി ചേർന്ന്  ഉപയോഗിക്കുമ്പോൾ, കോച്ചിപ്പിടുത്തം ഉണ്ടാകാനുള്ള സാധ്യത കൂടുതലാണ്.
അതിലും ഉയർന്ന സാന്ദ്രതയിൽ തലച്ചോറിന്റെ പ്രവർത്തനങ്ങളുടെ ആഴത്തിലുള്ള ഡിപ്രഷൻ ഉണ്ടാകാം, ഇത് കോമ, റെസ്പിരേറ്ററി അറസ്റ്റ്, മരണം എന്നിവയിലേക്ക് നയിച്ചേക്കാം.
അത്തരം ടിഷ്യു സാന്ദ്രത ഒരു വലിയ ഡോസ് കുത്തിവച്ചതിനുശേഷമുള്ള വളരെ ഉയർന്ന പ്ലാസ്മ അളവ് മൂലമാകാം.
സെറിബ്രോസ്പൈനൽ ദ്രാവകം വഴി കേന്ദ്ര നാഡീവ്യൂഹത്തിലേക്കുള്ള നേരിട്ടുള്ള എക്സ്പോഷർ ആണ് മറ്റൊരു സാധ്യത, സ്പൈനൽ അനസ്തേഷ്യയിലെ അമിത അളവ് അല്ലെങ്കിൽ എപ്പിഡ്യൂറൽ അനസ്തേഷ്യയിൽ സബ്‍അരാക്നോയിഡ് സ്ഥലത്ത് ആകസ്മികമായി കുത്തിവയ്ക്കുക എന്നിവയാണ് കാരണങ്ങൾ കാർഡിയോവാസ്കുലർ സിസ്റ്റം
ഒരു വെസ്സലിലേക്ക് ഏജന്റിനെ അനുചിതമായി കുത്തിവച്ചാൽ കാർഡിയോ ടോക്സിസിറ്റി ഉണ്ടാകാം.
ശരിയായ അഡ്മിനിസ്ട്രേഷൻ ഉണ്ടായിരുന്നിട്ടും, രോഗിയുടെ ശരീരഘടനാപരമായ വ്യതിചലനങ്ങൾ കാരണം ആപ്ലിക്കേഷൻ സൈറ്റിൽ നിന്ന് ശരീരത്തിലേക്ക് ഏജന്റ് വ്യാപിക്കുവാനും സാധ്യതയുണ്ട്.
ഇത് നാഡീവ്യവസ്ഥയെ ബാധിച്ചേക്കാം അല്ലെങ്കിൽ ഏജന്റ് പൊതുവായ രക്തചംക്രമണത്തിലേക്ക് പ്രവേശിച്ചേക്കാം.
എന്നിരുന്നാലും, അണുബാധ വളരെ വിരളമാണ്.
ലോക്കൽ അനസ്തെറ്റിക് ഇൻട്രാവാസ്കുലർ കുത്തിവയ്പ്പിന്റെ അമിത അളവുമായി ബന്ധപ്പെട്ട കാർഡിയാക് ടോക്സിസിറ്റിയിൽ ഹൈപ്പോടെൻഷൻ, ആട്രിയോവെൻട്രിക്കുലാർ കണ്ടക്ഷൻ ഡിലെ, ഇഡിയൊവെൻട്രിക്കുലാർ റിഥം, ഒടുവിൽ കാർഡിയോവാസ്കുലർ കൊളാപ്സ്.
എന്നിവ സംഭവിക്കാം.
എല്ലാ ലോക്കൽ അനസ്തെറ്റിക്സും മയോകാർഡിയൽ റിഫ്രാക്ടറി കാലഘട്ടത്തെ ചെറുതാക്കാൻ സാധ്യതയുണ്ടെങ്കിലും, ബുപിവാകൈൻ കാർഡിയാക് സോഡിയം ചാനലുകളെ തടയുന്നു, അതുവഴി മാരകമായ അതാളത വേഗത്തിലാക്കാൻ ഇത് ഇടയാക്കുന്നു.
ഹൃദയ പാർശ്വഫലങ്ങൾ പരിഹരിക്കുന്നതിനായി വികസിപ്പിച്ചെടുത്ത ലെവോബുപിവാകൈൻ, റോപിവാകൈൻ (സിംഗിൾ-എന്തിയോമർ ഡെറിവേറ്റീവുകൾ) എന്നിവപോലും ഹൃദയ പ്രവർത്തനങ്ങളെ തടസ്സപ്പെടുത്താനുള്ള സാധ്യതകൾ ഉള്ളവയാണ്.
അനസ്തെറ്റിക് കോമ്പിനേഷനുകളിൽ നിന്നുള്ള ടോക്സിസിറ്റി അഡിറ്റീവാണ്.
എൻഡോക്രൈൻ
എൻഡോക്രൈൻ, മെറ്റബോളിക് സിസ്റ്റങ്ങൾക്ക് പ്രതികൂല ഫലങ്ങൾ കുറച്ച് മാത്രമേ ഉണ്ടാകൂ, മിക്ക കേസുകളിലും ക്ലിനിക്കൽ പ്രത്യാഘാതങ്ങളില്ല.
ഇമ്മ്യൂണോളജിക്കൽ അലർജി
ലോക്കൽ അനസ്തെറ്റിക്സിനോടുള്ള (പ്രത്യേകിച്ച് എസ്റ്ററുകൾ) പ്രതികൂല പ്രതികരണങ്ങൾ അസാധാരണമല്ല, പക്ഷേ അലർജികൾ വളരെ വിരളമാണ്.
എസ്റ്ററുകളോടുള്ള അലർജി സാധാരണയായി അവയുടെ മെറ്റബോളൈറ്റ്, പാരാ അമിനോബെൻസോയിക് ആസിഡിനോടുള്ള സംവേദനക്ഷമത മൂലമാണ്, അവ അമൈഡിനോടുള്ള ക്രോസ് അലർജിക്ക് കാരണമാകില്ല.
അതിനാൽ, ആ രോഗികളിൽ ബദലായി അമൈഡുകൾ ഉപയോഗിക്കാം.
നോൺഅലർജിക് പ്രതികരണങ്ങളുടെ ലക്ഷണങ്ങൾ അലർജിയോട് സാമ്യമുള്ളവയായേക്കാം.
ചില സാഹചര്യങ്ങളിൽ, അലർജി രോഗനിർണയത്തിന് ചർമ്മ പരിശോധനകളും പ്രൊവോക്കേറ്റീവ് ചലഞ്ചും ആവശ്യമായി വന്നേക്കാം.
ലോക്കൽ അനസ്തെറ്റിക്കുകളിൽ പ്രിസർവേറ്റീവുകളായി ചേർക്കുന്ന പാരബെൻ ഡെറിവേറ്റീവുകളോട് അലർജിയുണ്ടാകുന്ന കേസുകലും ഉണ്ടാകാറുണ്ട്.
ഹീമോഗ്ലോബിനിലെ ഇരുമ്പിൽ മാറ്റം വരുത്തി അവയുടെ ഓക്സിജൻ വഹിക്കാനുള്ള കഴിവ് കുറയ്ക്കുന്ന പ്രക്രിയയാണ് മെത്തമോഗ്ലോബിനെമിയ, ഇത് സയനോസിസും ഹിപോക്സിയയുടെ ലക്ഷണങ്ങളും ഉണ്ടാക്കുന്നു.
അനൈലിൻ ഗ്രൂപ്പ് രാസവസ്തുക്കളായ ബെൻസോകൈൻ, ലിഡോകൈൻ, പ്രിലോകെയ്ൻ എന്നിവ, പ്രത്യേകിച്ച് ബെൻസോകൈൻ ഇതിന് കാരണമാകും.
പ്രിലോകൈനിന് സിസ്റ്റമിക് ടോക്സിസിറ്റി താരതമ്യേന കുറവാണ്, പക്ഷേ അതിന്റെ മെറ്റാബോലൈറ്റ് ഓ-ടോലുയിഡിൻ മെത്തമോഗ്ലോബിനെമിയയ്ക്ക് കാരണമാകുമെന്ന് അറിയപ്പെടുന്നു.
രണ്ടാം തലമുറ ഇഫക്റ്റുകൾ
ഇൻ വിട്രോ ഫെർട്ടിലൈസേഷൻ സമയത്ത് ഓസൈറ്റ് നീക്കം ചെയ്യുമ്പോഴത്തെ ലോക്കൽ അനസ്തെറ്റിക്സ് പ്രയോഗം വിവാദ വിഷയമാണ്.
ഫോളികുലാർ ദ്രാവകത്തിൽ അനസ്തെറ്റിക് ഏജന്റുകളുടെ ഫാർമക്കോളജിക്കൽ സാന്ദ്രത കണ്ടെത്തിയിട്ടുണ്ട്.
ഗർഭിണികളുടെമേൽ ക്ലിനിക്കൽ പരീക്ഷണങ്ങൾ നടത്തിയിട്ടില്ല.
എന്നിരുന്നാലും, എലികളിലെ പരീക്ഷണങ്ങളിൽ ലിഡോകൈനിന്റെ പെരുമാറ്റ ഫലങ്ങളെക്കുറിച്ച് ചില ആശങ്കകളുണ്ട്.
ഗർഭാവസ്ഥയിൽ, ലോക്കൽ അനസ്തെറ്റിക്സ് ഗര്ഭപിണ്ഡത്തെ പ്രതികൂലമായി ബാധിക്കുന്നത് സാധാരണമല്ല.
ഇതൊക്കെയാണെങ്കിലും, ലോക്കൽ അനസ്‌തെറ്റിക്‌സിന്റെ അംശത്തിന്റെ പരിധിയില്ലാത്ത വർദ്ധനവ് കാരണം ഗർഭാവസ്ഥയിൽ അപകടസാധ്യത കൂടുതലായിരിക്കാം, കൂടാതെ ശാരീരിക മാറ്റങ്ങൾ കേന്ദ്ര നാഡീവ്യൂഹത്തിലേക്ക് ലോക്കൽ അനസ്തെറ്റിക് കൈമാറ്റം വർദ്ധിപ്പിക്കുന്നു.
അതിനാൽ, സാധ്യമായ സങ്കീർണതകൾ കുറയ്ക്കുന്നതിന് ഗർഭിണികൾ കുറഞ്ഞ അളവിൽ ലോക്കൽ അനസ്തെറ്റിക് ഉപയോഗിക്കുന്നത് ശുപാർശ ചെയ്യുന്നു.
അമിത ഡോസിൻറെ ചികിത്സ: "ലിപിഡ് റെസ്ക്യൂ"
1998-ൽ ഡോ. ഗൈ വെയ്ൻബെർഗ് കണ്ടുപിടിച്ചതാണ് അമിത ഡോസിൻറെ ചികിത്സയുടെ ഈ രീതി.
2006-ൽ ആദ്യമായി പ്രസിദ്ധീകരിച്ച വിജയകരമായ ഉപയോഗത്തിന് ശേഷം ഇത് വ്യാപകമായി ഉപയോഗിച്ചിരുന്നില്ല.
തെളിവുകൾ സൂചിപ്പിക്കുന്നത്, ഇൻട്രാവിനസ് ലിപിഡ് എമൽഷനായ ഇൻട്രാലിപിഡ്, ലോക്കൽ അനസ്തെറ്റിക് ഓവർഡോസിന്റെ ഗുരുതരമായ കാർഡിയോടോക്സിസിറ്റി ചികിത്സിക്കുന്നതിൽ ഫലപ്രദമാകുമെന്ന് സൂചിപ്പിക്കുന്നു, മനുഷ്യ കേസുകൾ ഉൾപ്പെടെ (ലിപിഡ് റെസ്ക്യൂ)  ഈ രീതിയിൽ വിജയകരമായി ഉപയോച്ചിട്ടുണ്ടെങ്കിലും ഈ ഘട്ടത്തിലെ തെളിവുകൾ ഇപ്പോഴും പരിമിതമാണ്.
ഇന്നുവരെയുള്ള മിക്ക റിപ്പോർട്ടുകളും സാധാരണയായി ലഭ്യമായ ഇൻട്രാവണസ് ലിപിഡ് എമൽഷൻ ആയ ഇൻട്രാലിപിഡ് ആണ് ഉപയോഗിച്ചത് എങ്കിലും, മറ്റ് എമൽഷനുകളായ ലിപ്പോസിൻ, മെഡിയലിപിഡ് എന്നിവയും ഫലപ്രദമാണെന്ന് കാണിക്കുന്നു.